Termometer prikaže, kako vroč je članek. Skupni seštevek je kombinacija števila klikov in komentarjev.

Vodstvo Slovenskih železnic je s švicarskim proizvajalcem vlakovnih garnitur Stadler podpisalo 169 milijonov evrov vredno pogodbo za nakup 26 novih potniških vlakov. Prvi vlaki bodo po slovenskih tirih zapeljali predvidoma prihodnje leto.

Foto: Ministrstvo za infrastrukturo

Stadler bo dobavil deset dvonadstropnih garnitur, deset enonadstropnih in pet dizelskih. Prve nove potniške garniture naj bi dobili v prihodnjem letu.

Nadzorni svet Slovenskih železnic je posel s Stadlerjem odobril že marca, včeraj pa je soglasje za sklenitev posla odobril še Slovenski državni holding (SDH) kot predstavnik države, ki je lastnik družbe.

Video: Planet TV

Stadlerjeve potniške garniture sicer vozijo po tirih v 28 državah, med drugim tudi v sosednjih Avstriji, Italiji in na Madžarskem. Po svetu trenutno vozi okoli 7.000 njihovih vlakov in lokomotiv.

Na železnicah med razlogi za nakup novih vlakov navajajo starost sedanjih voznih sredstev in rast števila potnikov na glavnih železniških progah. Do leta 2023 jih nameravajo prepeljati 20 milijonov na leto, kar je šest milijonov več kot lani.

Foto: Ministrstvo za infrastrukturo

Foto: Ministrstvo za infrastrukturo

Foto: Ministrstvo za infrastrukturo

Foto: Ministrstvo za infrastrukturo

Foto: Ministrstvo za infrastrukturo

Foto: Ministrstvo za infrastrukturo